OzLabs/hebrew-wiki-articles huggingface dataset:
סוברסאדה

נשים תופרות סוברסאדה במהלך פסטיבל שחיטת החזירים, Son Ferriol, [[מיורקה]]
סוברסאדה בקטלאנית: Sobrassada; או בספרדית: Sobrasada) היא נקניקייה גולמית ומבושלת מהאיים הבלאריים (ספרד) העשויה מבשר חזיר טחון, פפריקה, מלח בישול, ותבלינים אחרים. סוברסאדה יחד עם בוטיפארה, הם מוצרי בשר בלאריים מסורתיים שהוכנו בטקסים רבי העבודה אך החגיגיים שעדיין מציינים עד היום את שחיטת החזירים בסתיו ובחורף המכונה במנורקה, במיורקה ובאיביזה. העיקרון הכימי שעושה את הסוברסאדה הוא התייבשות של בשר בתנאי מזג אוויר מסוימים (לחות גבוהה וקור מתון) האופייניים לסוף הסתיו הבלארי.

== היסטוריה ==
לאחר מאות שנים של שלטון מוסלמי בחצי האי האיברי, צריכת בשר החזיר חזרה לאזור בימי הביניים המאוחרים. פפריקה נוספה לאחר שהובא התבלין מאמריקה במאה ה-15. סוברסאדה נחשב שמקורו והתפשטותו, כתפיסה קולינרית, בים התיכון המערבי שבשליטת כתר אראגון (סיציליה, האיים הבלאריים, סרדיניה) לאחר המאה ה-14, שכן נקניקיות דומות עדיין מיוצרות באזור זה.

בתזונה ים תיכונית מסורתית, שמכילה מעט בשר, כפי שהייתה במיורקה עד שנות ה-50, סוברסאדה ונקניקיות חזיר קשורות היו המקורות העיקריים ולפעמים היחידים לבשר חזיר עבור בני מיורקה. נתחי בשר גדולים יותר כמו צלי חזיר או טלה, סטייקים של חזיר או נתחי בקר היו בעיקר מנות חגיגיות, או שהוגבלו לבעלי אמצעים. גם היום מנות כמו "חזירון צלוי שלם", מוגשים רק באירועים מיוחדים.<ref></ref>

== מרכיבים וסוגים ==
סוברסאדה עשויה ממבחר של חלקי חזיר, בייקון חזיר (נקרא במקום xuia), טחון ומעורבב עם פפריקה, מלח ופלפל שחור בקצוות (כדי להרתיע חרקים). יש יצרנים שמוסיפים לתערובת גם פלפל קאיין ומשווקים אותו כקואנט, חריף. לאחר מכן מכניסים את התערובת למעי חזיר ותולים על עמוד במשך כמה שבועות עד שהיא מבשיל. החוט הנקשר סביב המעי יכול לשמש כדי להבדיל בין הסוגים החריפים לבין ה"דולסה" (מילולית "מתוק", אם כי במקרה זה פירושו "לא חריף"), החוט האדום או האדום ולבן מסמנים חריף.<ref></ref>

== סוברסאדה מחוץ לאיים ==
לאזורים אחרים בים התיכון, מלבד האיים הבלאריים, יש קשרים קרובים לסוברסאדה.
* בקטלוניה, בשל ההיסטוריה והתרבות המשותפת עם האיים הבלאריים, ניתן למצוא סוברסאדה ומוצרי חזיר מקומיים אחרים.
* הפירנאים המזרחיים ידועים בגרסה הררית של סוברסאדה.
* באי סיציליה ובקלבריה הוכן נקניק דומה תחת השם סופרסאטה מאז המאה ה-15 או יותר.<ref></ref>

== לקריאה נוספת ==
* סופרסאטה

== קישורים חיצוניים ==

* [https://sobrasadademallorca.org/ אתר האינטרנט של מועצת הרגולציה]
* [https://web.archive.org/web/20080913232445/http://www.spain.info/TourSpain/Gastronomia/Productos+y+Recetas/Productos/D/0/Sobrasada גסטרונומיה ספרדית]

== הערות שוליים ==

קטגוריה:המטבח הספרדי
קטגוריה:נקניקים
הגביע הבין-יבשתי 2024

הגביע הבין-יבשתי 2024 (באנגלית: 2024 FIFA Intercontinental Cup), הוא המהדורה הראשונה של הגביע הבין יבשתי של פיפ"א, טורניר כדורגל שנתי של התאחדות מועדונים שמאורגנת על ידי פיפ"א .

== קבוצות משתתפות ==
{| class="wikitable"
!קבוצה
!קונפדרציה
!תואר
!תאריך העפלה
!השתתפויות (זכיות בכתב בולט)
|-
! colspan="5" |נכנסת בשלב גמר
|-
| ריאל מדריד
|אופ"א
|מחזיקת ליגת האלופת 2023/24
|1 ביוני 2024
|1
|-
! colspan="5" |נכנסות בסיבוב השני
|-
| פצ'וקה
|CONCACAF
|מחזיקת גביע CONCACAF 2023/24
|1 ביוני 2024
|1
|-
|
|CONMEBOL
|מחזיקת גביע ליברטדורס 2024
|30 בנובמבר 2024
|1
|-
! colspan="5" |נכנסות בסיבוב הראשון או השני
|-
| אל-עין
|AFC
|מחזיקת ליגת האלופות האסיאתית 2023/2024
|25 במאי 2024
|1
|-
| אל-אהלי
|CAF
|מחזיקת ליגת האלופות האפריקאית 2023/2024
|25 במאי 2024
|1
|-
! colspan="5" |נכנסת בסיבוב הראשון
|-
| אוקלנד סיטי
|OFC
|מחזיקת ליגת האלופות האוקיאנית 2024
|24 במאי 2024
|1
|-
|}

קטגוריה:תחרויות כדורגל ב-2024
פרופסור מפוזר

דמותו של הפרופסור המפוזר
פרופסור מפוזר הוא סטריאוטיפ המתאר בדרך כלל מלומד או איש אקדמיה מוכשר, שהברק האקדמי שלו מלווה בתפקוד נמוך מהמקובל בתחומים אחרים, מה שמוביל לשכחה ולטעויות. הדבקת הסטריאוטיפ דווקא לפרופסורים נובעת ממחשבה נפוצה שפרופסורים שקועים כל כך במחקר שלהם, שהם מעניקים תשומת לב מועטה לכל דבר אחר.

אחד ההסברים לתופעה של "פרופסור מפוזר" היא התפיסה שלעיתים קרובות המיומנויות של אנשים מוכשרים מאוד מפוזרות בצורה לא אחידה - הם מבריקים בתחומי החוזקה שלהם אבל מתפקדים מתחת לממוצע במדדים אחרים של יכולת.

הפרופסור המפוזר משמש כדמות אופי בתחומים רבים של האמנות הפופולרית. עיקר השימוש בדמות זו נעשה לקבלת אפקט קומי. לעיתים מעורבות התכונות של הפרופסור המפוזר עם אלו של דמות דומה - המדען המטורף, להגברת האפקט. ההבדל העיקרי הוא שפרופסורים מפוזרים הם שכחנים וחסרי זהירות, אך בסופו של דבר אינם גורמים נזק - בזדון או שלא בזדון.

הפרופסור המפוזר הוא דמות "טובה" – הטעויות שהוא עושה אינן נעשות מתוך כוונה רעה, ולעיתים כאשר הוא מגלה אותן, הן מביכות אותו והוא מתנצל עליהן.

== מאפיינים חזותיים ==
* הפרופסור המפוזר ילבש בדרך כלל בגדים שאינם תואמים זה לזה, ובאופן רשלני משהו (למשל כיפתור שגוי של החולצה), לעיתים ילבש לבוש אקדמי.
* משקפי קריאה בקצה האף, או על ראשו כאשר הוא שוכח היכן הניח אותם.
* חפצים "מציצים" מהכיסים. פעמים רבות אלו הם ספרים.
* מטרייה (אותה הוא אמור לשכוח).
* שיער לבן ולא מסודר.

== היסטוריה ==
אלברט איינשטיין עם לשונו בחוץ
המקורות לדמות הפרופסור המפוזר עתיקים מאוד. ההיסטוריה מלאה בדמויות אמיתיות להן "הודבק" הסטריאוטיפ, בצדק או שלא בצדק: הביוגרף היווני הקדום דיוגנס לארטיוס כתב שהפילוסוף תאלס הלך בלילה כשעיניו ממוקדות בשמים וכתוצאה מכך נפל לבאר. ארכימדס, תומאס אקווינס, אייזק ניוטון, אדם סמית, אנדרה-מארי אמפר, ז'אק אדמר, סיואל רייט, ניקולה טסלה, נורברט וינר ופייר קירי נחשבו כולם כחוקרים שתשומת הלב שלהם הופנתה לפעילותם האקדמית ובתחומים אחרים גילו פיזור דעת.

דמות הפרופסור המפוזר מופיעה בבדיחות כחלק מהפולקלור.

ב, הפך אלברט איינשטיין למעין אב-טיפוס של הדמות. דמותו יצרה דגם מועדף לתיאורים של פרופסורים מפוזרים; פניו האקספרסיביות ותסרוקתו הייחודית הועתקו רבות והוגזמו. פרדריק גולדן כתב במגזין טיים שאיינשטיין היה "חלומו של קריקטוריסט שהתגשם".

=== דוגמאות בולטות בשימוש מודרני ===
*בספרות: דמות "הפרופסור" ב"האריה, המכשפה וארון הבגדים", אלבוס דמבלדור בסדרת הארי פוטר.
*בקולנוע: הפרופסור המפוזר (1961), דוק בראון בטרילוגיית בחזרה לעתיד.
*בקומיקס: פרופסור קלקולוס מספרי טינטין.
*טלוויזיה: לודוויג פון דרייק של וולט דיסני, ריק סנצ'ז מהסדרה ריק ומורטי.

==ראו גם ==
*פיזור הדעת

==הערות שוליים==

קטגוריה:דמויות ספרותיות
צ'רלס ספרונג

פרופסור צ'רלס לאון ספרונג (באנגלית: Charles Leon Sprung; נולד ב-5 באפריל 1949) הוא רופא, חוקר קליני וחבר סגל האוניברסיטה העברית. היה מנהל היחידה לטיפול נמרץ בבית החולים הדסה עין כרם.

== ביוגרפיה ==
ספרונג נולד וגדל בארצות הברית, אביו עסק בין היתר בהברחת נשק למדינת ישראל טרם הקמתה.
בשנת 1990 עלה לישראל יחד עם אשתו והחל לעבוד במרכז הרפואי הדסה. התמחה ברפואה פנימית ובטיפול נמרץ ובהמשך מונה למנהל המחלקה לטיפול נמרץ כללי.

בין השנים 2000–2005 היה יו"ר ועדת המשנה הרפואית בועדה לענייני החולה הנוטה למות (ועדת שטיינברג).
היה חבר בוועדה המייעצת של מיזם 'עד מאה ועשרים' של ארגון רבני צוהר.

בשנת 2015 זכה בפרס בוני ציון של ארגון נפש בנפש בתחום המדע והרפואה.
באותה השנה היה בין החותמים נגד עמדת הר"י בנושא הזנה בכפייה לשובתי רעב.

===מחקריו===
ספרונג מתמקד במחקריו בהבנה ובטיפול במצבים רפואיים חמורים ובסוגיות האתיות הכרוכות בהם.
עבודתו באה לידי ביטוי בכ-300 פרסומים שראו אור בכתבי עת מדעיים וזכו להוקרה מגופים שונים. כיושב הראש של מספר ארגונים הוא פעל לקידום מטרות רבות, כגון: הכרה בטיפול נמרץ כתת-התמחות, אישור ויישום חוק החולה הנוטה למות, שיפור הטיפול שמקבלים ביחידות הטיפול הנמרץ בישראל, שינוי הפרקטיקות הנוגעות למצבי רפואה חמורים, מיון ראשוני וטיפול בחולים סופניים.

==חיים אישיים==
היה נשוי לרבקה ספרונג (נפ' ביולי 2022), להם 3 ילדים ונכדים. מתגורר בירושלים.

==קישורים חיצוניים==
* [https://jamanetwork.com/journals/jama/article-abstract/2752581 Changes in End-of-Life Practices in European Intensive Care Units From 1999 to 2016], אוקטובר 2019 באתר כתב העת JAMA

==הערות שוליים==

קטגוריה:ירושלים: אישים
קטגוריה:סגל האוניברסיטה העברית בירושלים
קטגוריה:סגל מרכז רפואי הדסה
קטגוריה:פעילי אתיקה רפואית
קטגוריה:רופאים פנימיים ישראלים
קטגוריה:ישראלים שנולדו ב-1949
הגבעות השחורות של דקוטה (שיר)

נוף באזור הגבעות השחורות
הגבעות השחורות של דקוטה (באנגלית: The Black Hills of Dakota) הוא שיר שחובר בשנת 1953 עבור הסרט המוזיקלי "קלמיטי ג'יין". כותב המילים היה פול פרנסיס ובסטר , והלחן חובר על ידי סאמי פיין .

השיר מתאר את אהבתה של הדמות הקולנועית קלמיטי ג'יין לנוף הגבעות השחורות במדינת דקוטה הדרומית.

הביצוע הידוע ביותר של השיר הוא של הזמרת והשחקנית דוריס דיי, שגילמה בסרט את דמותה של קלמיטי ג'יין. השיר נכלל בפס הקול של הסרט וכן פורסם כסינגל ביוני 1954. השיר בביצועה של דיי הגיע למקום השביעי במצעד של הממלכה המאוחדת<ref></ref>.

הזמרת נלי מקיי הקליטה את השיר במסגרת תקליט שהוציאה ב-2006, אשר הוקדש לדוריס דיי. הזמרת האוסטרלית מלינדה שניידר הקליטה את השיר ב-2010 במסגרת תקליט מחווה משלה לדוריס דיי<ref></ref>.

==קישורים חיצוניים==
* [https://www.youtube.com/watch?v=p37v5hfwwPE&ab_channel=DorisDay-Topic השיר], בערוץ של דוריס דיי באתר יוטיוב
* [https://www.songfacts.com/facts/doris-day/the-black-hills-of-dakota The Black Hills of Dakota] פרטי טריוויה נוספים על השיר מתוך אתר SongFacts.com

==הערות שוליים==

קטגוריה:שירי 1953
קטגוריה:שירים באנגלית
קטגוריה:שירים מסרטי קולנוע
לייב פארק ראשון לציון

זאפה LIVE פארק או לייב פארק הוא מתחם הופעות שמפעילה חברת זאפה ונמצא במערב ראשון לציון. הפארק כולל מתחם הופעות פתוח תחת כיפת השמיים הנמצא בסמוך למתחם הקולנוע יס פלאנט, פארק השעשועים סופרלנד ולאגמון הסמוך לו. חלק מההופעות נערכות בתקופת הקיץ, ומלוות בפסטיבלי אוכל.

==מתחם ההופעות==
בניית המתחם החלה בשנת 2013 כחלק מפיתוח פארק האגם וארכה כשנתיים. מרכז המתחם כולל אמפיתיאטרון, הגדול בישראל מסוגו ומכיל כ-20 אלף צופים, מתוכם כ-4,000 מקומות בישיבה (אורכסטרה).

הפארק הוקם לאירוח אירועי מוזיקה גדולים ובינלאומיים ומאז הקמתו התארחו בו עשרות הופעות של זמרים, אמנים, פסטיבלים והופעות של אמנים מישראל ומחוצה לה.
בשל מיקום הפארק מחוץ לאזורי המגורים בעיר, קיימת אפשרות להאריך את משך ההופעה ולסיימה מאוחר מהשעה 23 בלילה, כפי שנהוג בפארק הירקון בשל תקנות הרעש.
בלייב פארק קיימים מתחמי דשא נרחבים ובמה מודולרית המשתנה בהתאם לצורכי המופיע, בין זו להקה או הפקת מסיבות.

לתכנון המקום היה שותף האדריכל לב וקסמן.

==הופעות מפורסמות==
במתחם הופיעו אמנים רבים בהם הופעה משותפת של אמנים ישראלים כישי ריבו ונתן גושן ורצף מופעי האיחוד של טונה ורביד פלוטניק.
ביוני 2022 הופיעה באמפי להקת שב"ק ס' במופע האיחוד עם כל חברי הלהקה לדורותיה ובספטמבר בשנה לאחר מכן הופיעה הלהקה שוב. במקום התקיימו גם הופעות של אמנים בינלאומיים בהם קלין בנדיט, אוזונה, הצ'יינסמוקרס, Die Antwoord, אלט ג'יי ועוד.

בשנים 2018 ועד 2022 נערכו שם נשפי הרוק ה-8, ה-9 וה-10 של אביב גפן. במתחם צולמו גם אירועים רבים. בשנת 2021, התקיים במקום גמר העונה השמינית של הכוכב הבא. ב-25 ביולי 2022, נערך במקום טקס הסיום של המכביה העשרים-ואחת.

==ביקורת==
מיקום המתחם בתוך עיר גדולה כראשון לציון מהווה מכשול תנועתי וקיימת ביקורת רבה מצד התושבים ובאי ההופעות על עומס תחבורתי, פקקי תנועה וקשיים ביציאה מהמתחם על אף היערכות מוקדמת.
==ראו גם==
* פארק הירקון
* קו רקיע (פארק אריאל שרון)

==קישורים חיצוניים==

*[https://www.zappa-club.co.il/city/ראשון-לציון-1951/venue/זאפה-live-פארק-25743/ לייב פארק] באתר זאפה
*[https://www.rishonlezion.muni.il/Lists/List17/CustomDispForm.aspx?ID=1471 אמפי לייב פארק] באתר עיריית ראשון לציון

==הערות שוליים==

קטגוריה:אמפיתיאטראות בישראל
קטגוריה:ראשון לציון
קטגוריה:ישראל: מתחמי הופעות
מארי יאלוביץ'-סימון

מארי יאלוביץ'-סימון (בגרמנית: Marie Jalowicz-Simon; 4 באפריל 1922 - 16 בספטמבר 1998) הייתה גרמנייה, פילולוגית והיסטוריונית של פילוסופיה. היא נודעה בזכות התיאור האוטוביוגרפי שלה על רדיפת היהודים בגרמניה הנאצית, שפורסם לאחר מותה.

== חייה ==
יאלוביץ' נולדה למשפחה יהודית בברלין שבגרמניה. כשהייתה בת 11 המפלגה הנאצית עלתה לשלטון והחלה לכלוא את בני משפחתה. עד גיל 20 נאלצה לשרוד לבד. היא נטמעה בחיים הגרמניים והתחזתה לנוצריה. היא נפטרה בברלין. אמה נפטרה מסרטן ב-1938. אביה נפטר ב-1941. היא הותירה אחריה בן, הרמן סימון.<ref name=":0"></ref>

== שואה והישרדות ==
לפני מותה בשנת 1998 הקליטה 77 קלטות אודיו עם בנה, הרמן. לראשונה תיארה את חייה בתקופת השלטון הנאצי. תיאוריה קובצו לספר Underground in Berlin: A Young Woman's Extraordinary Tale of Survival in the Heart of Nazi Germany. יאלוביץ' הייתה עובדת כפייה במפעל הנשק של סימנס בברלין, אך עזבה לאחר מות אביה. מפקח אוהד פיטר אותה, כיוון שעובדי כפייה לא הורשו להתפטר. ב-1941 ניסה דוור להעביר מכתב מהמרכז שהקצה פועלים לעבודה ויאלוביץ' אמרה לו ש"שכנתה" מארי יאלוביץ' גורשה. ההתחזות אפשרה לה להיעלם מהרשומות ולרדת למחתרת. <ref>Oltermann, Philip. "[https://www.theguardian.com/world/2014/mar/16/submerged-jewish-woman-hid-nazis-berlin Submerged: the Jewish woman who hid from Nazis in Berlin]". Guardian. Retrieved 29 Aug 2020</ref>

היא עברה דירה מספר פעמים בארבע השנים שלאחר מכן ובשלב מסוים הוסגרה לנאצי מתעלל עם עגבת בשלב סופני תמורת 15 מארק, מה שהוסיף לכיסוי שלה כלא יהודייה.

היא התחמקה מלכידה בזיופי זהות, התחזות, מזל ועזרה מאנשים רבים. היא השתמשה בשנינותה ובקסמה כדי לפתות אנשים בעמדות שיכלו לעזור לה ונעה בין מקומות ללא הרף. המוטו שלה היה דברי חברה שלה, "בתקופות אבסורדיות הכל אבסורדי. אתם יכולים להציל את עצמכם רק באמצעים אבסורדיים מכיוון שהנאצים רוצים לרצוח את כולנו". <ref></ref> יותר מפעם אחת ניסתה להימלט מגרמניה, התחמקה בקושי מהילכדות ונמלטה חזרה למולדתה בכל פעם.

היא קיבלה דוקטורט בספרות עתיקה ותולדות האמנות באוניברסיטת הומבולדט של ברלין ועשתה קריירה באקדמיה. היא חזרה לזהותה המקורית רק על ערש דווי.

== הערות שוליים ==

==קישורים חיצוניים==

קטגוריה:בוגרי אוניברסיטת הומבולדט של ברלין
קטגוריה:פילולוגים גרמנים
קטגוריה:ברלין: אישים
קטגוריה:סופרות גרמניות
קטגוריה:ניצולי השואה
קטגוריה:נפטרים ב-1998
קטגוריה:ילידי 1922
מוריה אקונס

מוריה אקונס היא שחקנית קולנוע וטלוויזיה וזמרת ישראלית. 

==ביוגרפיה==
את שירותה הצבאי עשתה ביחידת הלוויינות. אחרי הצבא, למדה תיאטרון ומדעי המחשב לתואר ראשון באוניברסיטת תל אביב אותו סיימה בשנת 2019 בהצטיינות יתרה. בשנת 2018 למדה סמסטר אחד בפקולטה לתיאטרון באוניברסיטה הבין-לאומית בוונציה והפיקה הפקת גמר בסדנת התיאטרון בוונציה עם השחקן והפרופ' גד קינר.
בשנים 2018 ועד 2020 למדה קורסי משחק מול מצלמה אצל מורים שונים בהם אבי נשר, ארז תדמור, מרקו כרמל, מורן מרציאנו, אלון גור אריה ואריק רוטשטיין.

אקונס היא גם רקדנית, והייתה רקדנית סולנית בלהקות מחול ייצוגיות של ראשון לציון בהם בלט קלאסי, מודרני וג'אז. היא למדה סטפס במשך כשנה במרכז ביכורי העתים.

היא השתתפה בהפקות תיאטרון במסגרת לימודיה האקדמיים ומשחקת מעת לעת בהצגות בתפקידים שונים.

===קריירה===
====טלוויזיה====
בשנת 2018 הופיעה בקליפ "ג'רוזלם" של הזמר גד אלבז ובקליפ של הזמר מלאבס לערוץ 24. היא משתתפת בפרסומות שונות בהם לדיסקונט, פרטנר, ואלביט מערכות.

בשנת 2021 שיחקה בתפקיד הראשי קים במערכוני הרשת "Karate Kim" של הבמאי צחי פורטנוי וכ"מאשה" במערכון "האחים חרירה" עם אורי גבריאל וניב גלבוע שביים וכתב נאור ציון. היא שיחקה גם בתפקיד עינת במערכון "גיוזו בעיר הקודש" שכתב איתי זבולון.

בשנת 2022 גילמה בלנית בסדרת הדרמה "מלאך משחית" ששודרה בכאן 11.

בשנת 2024 גילמה את זוגתו של עידן לוריא (אופק פסח) בסדרת הדרמה "אף אחד לא עוזב את פאלו אלטו" המשודרת בקשת 12.

====קולנוע====
בשנת 2019 שיחקה בתפקיד הראשי "נחמי" בסרט הקצר "נחש במסלול" שביימה הילה ארציאל ובתפקיד הראשי "תהילה" בסרט הפיצ'ר החרדי "פאזל" שביימה טליה טאוב.

בשנת 2021 שיחקה בתפקיד משנה בסרט "בחורים טובים" שביים ארז תדמור ובתפקיד "איילה" בסרט "HOME" של הבמאי החרדי בני פרדמן. בשנה לאחר מכן שיחקה בסרט הפיצ'ר הבינלאומי "The Righteous Man" של הבמאי הרוסי סרגיי אורסוליאק.

בשנת 2022 גילמה את אחד התפקידים הראשיים בסרט "העיר הזאת" המבוסס על מחזה באותו שם מאת עמית אולמן. אקונס שיחקה בתפקיד שרה בנט שמחפשת את אחותה הנעדרת ונעזרת בשירותי הבלשים שמגלמים אולמן וג'ימבו ג'יי.

==קישורים חיצוניים==

* [https://perrykafri.com/אקונס-מוריה/ מוריה אקונס], באתר הסוכנות פרי כפרי
* [https://cinemaofisrael.co.il/מוריה-אקונס/ מוריה אקונס], באתר ספר הקולנוע הישראלי
*[https://103fm.maariv.co.il/programs/media.aspx?ZrqvnVq=JFKDIK&c41t4nzVQ=FG&gntVQ=IFEFJ כל הגלגולים של 'העיר הזאת'], ראיון לתוכנית של רבקה מיכאלי ב-רדיו 103, 4 באוגוסט 2023
*[https://www.fashion-israel.co.il/tag/מוריה-אקונס/ מוריה אקונס], באתר "Fashion Israel"

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:חיילות אגף המודיעין
קטגוריה:רקדניות בלט ישראליות
קטגוריה:שחקניות קולנוע חרדי
קטגוריה:בוגרות אוניברסיטת תל אביב: החוג לתיאטרון
קטגוריה:בוגרות אוניברסיטת תל אביב
אי-שוויון יאנג

במתמטיקה, אי-שוויון יאנג (באנגלית: Young's inequality for products) הוא אי-שוויון על מכפלה של שני מספרים. אי השוויון נקרא על שמו של המתמטיקאי האנגלי . אחד השימושים לאי-שוויון זה הוא בהוכחת אי-שוויון הלדר.

אי-שוויון יאנג עבור חזקה 2 אומר שעבור מספרים ממשיים חיוביים <math>a, b \geq 0</math>, מתקיים:
<math display=block>a b \leq \frac{a^2}{2} + \frac{b^2}{2}</math>

במקרה הכללי, אי-שוויון יאנג אומר שעבור מספרים ממשיים חיוביים <math>a, b \geq 0</math>,
ועבור <math>p,q \geq 1</math> כך ש <math>\frac{1}{p} + \frac{1}{q} = 1,</math>,

<math display=block>a b ~\leq~ \frac{a^p}{p} + \frac{b^q}{q}</math>

השוויון מתקבל אם ורק אם <math>a^p = b^q</math>.

== הוכחה עבור חזקה 2 ==
עבור a ו b ממשיים,
<math display=block>0 \leq (a-b)^2</math> 
נפתח את הסוגריים, ונקבל:
<math display=block>0 \leq a^2 - 2 a b + b^2</math> 
נחבר <math>2ab</math> לשני הצדדים,
<math display=block>2 a b \leq a^2 + b^2</math>
ולבסוף, נחלק ב <math>2</math> :
<math display=block>a b \leq \frac{a^2}{2} + \frac{b^2}{2}</math>

== הוכחה למקרה הכללי ==
נשתמש באי-שוויון ינסן. כאשר <math>a = 0</math> או <math>b = 0</math> אי השוויון מתקיים.
נניח ש <math>a > 0</math> וגם <math>b > 0</math>.
נגדיר <math>t = 1/p </math>. נקבל ש <math>(1 - t) = 1/q</math>.

בגלל שפונקציית הלוגריתם קמורה, ניתן להשתמש באי שוויון ינסן, ולקבל:
<math display=block>\ln\left(t a^p + (1-t) b^q\right) ~\geq~ t \ln\left(a^p\right) + (1-t) \ln\left(b^q\right) = \ln(a) + \ln(b) = \ln(ab)</math>
נקח אקספוננט בשני הצדדים, ונקבל
<math display=block>t a^p + (1-t) b^q ~\geq~ ab</math>
נציב את <math>t</math> ונקבל את אי-שוויון יאנג.

==קישורים חיצוניים==
* 

קטגוריה:אי-שוויונות
סופרסה

סופרסה (באיטלקית: Sopressa) הוא בשר מיושן איטלקי המיוצר מבשר חזיר, שומן חזיר, מלח, פלפל, תבלינים ושום. זהו מוצר טיפוסי לאזור ונטו.

== מאפיינים והגנה ==
הסופרסה הוא סוג סאלומי (מוצרי בשר איטלקיים האופייניים לאנטיפסטו, שעשויים בעיקר מבשר חזיר ומבושלים), אופייני למסורת הקולינרית הוונציאנית ומסיבה זו ישנם סוגים שונים (כגון sopressa trevigiana, sopressa vicentina), המיוצרים במחוז ויצ'נצה, וזכו למעמד גאוגרפי מוגן על ידי האיחוד האירופי. יתר על כן, באתר של אזור ונטו ניתן לראות את מפרט הייצור של מוצר זה (מחולק לשמונה מאמרים).

על מנת להגן על sopressa vicentina מפני זיוף קל ולהגנת הצרכן המוגברת, הוקם "הקונסורציום להגנה על סופרסה ויצ'נטינה" Consorzio di Tutela dell Soprèssa Vicentina) DOP), המאגד 4 יצרנים מקומיים הפזורים ברחבי ויצ'נצה.

== ראו גם ==
* סופרסאטה
* סובראסאדה
== קישורים חיצוניים ==

קטגוריה:המטבח האיטלקי
קטגוריה:נקניקים
סליצין

סליצין הוא β-גלוקוזיד אלכוהולי. סליצין מיוצר בקליפת ערבה (Salix) ונקרא על שמה. זהו מבשר ביוסינתטי לסליצילאלדהיד.<ref></ref>

סליצין עובר הידרוליזה ל- β-d-גלוקוז ולאלכוהול סליציל (סליגנין). אלכוהול סליציל יכול להתחמצן לסליצילאלדהיד וסליצילאט, הן ביולוגית והן מבחינה תעשייתית.

== היבטים רפואיים ==
סליצין נמצא בקליפת ובעלים של ערבה, צפצפה ועוד. נגזרות נמצאות בקסטוריום. סליצין מעוקצנית שימש בסינתזה של אספירין (חומצה אצטילסליצילית), בשנת 1899 על ידי מדענים בבאייר. לסליצין טעם מר כמו כינין.<ref></ref>

סליצין עלול לגרום לתגובת אלרגניות בעור.

תופעות לוואי קלות הן סטנדרטיות, עם מקרים נדירים של בחילות, הקאות, פריחה, סחרחורת ובעיות נשימה. מינון יתר מכמויות גבוהות של סליצין יכול להיות רעיל, להזיק לכליות, לגרום לכיבים בקיבה, שלשולים, דימום או אי נוחות במערכת העיכול. אנשים מסוימים עשויים להיות אלרגיים או רגישים לסליצילטים ולסבול מתגובות דומות לאלו המיוצרות על ידי אספירין. לא מומלץ לצרוך סליצין אם יש אסתמה, סוכרת, גאוט, גסטריטיס, המופיליה, כיבי קיבה; כמו כן, אסור לילדים מתחת לגיל 16, ונשים הרות ומניקות.<ref></ref>

==קישורים חיצוניים==

== הערות שוליים ==

קטגוריה:פנולים
Liar (שיר של סיליה קפסיס)

"Liar" (בעברית: "שקרן") הוא שיר של הזמרת האוסטרלית סיליה קפסיס, שיצא ב-29 בפברואר 2024 על ידי K2ID הפקות. מתואר בעצמו כשיר שלועג ל"אנשים שחיים בעולם מזויף עם תסריט מזויף". נכתב על ידי דימיטריס קונטופולוס ואלקה טייל. השיר ייצג את קפריסין באירוויזיון 2024, שם סיים במקום ה-15 עם 78 נקודות בגמר הגדול.

== רקע ויצירה ==
"Liar" נכתב והולחן על ידי דימיטריס קונטופולוס ואלקה טייל.<ref></ref> בהצהרות לעיתונות שניתנו לפני יציאת השיר רמזה קפסיס שהשיר יהיה שיר דאנס-פופ.<ref></ref> מאוחר יותר היא גם הצהירה שהשיר שלה מיועד לאנשים ש"חיים חיים מזויפים עם תסריט מזויף".<ref></ref> קפסיס, שהצהירה עוד כי השיר מתמקד בהשפעה שיש לרשתות החברתיות על נשים צעירות, הכריזה כי השיר נוצר כדי לשכנע אנשים לעזוב "חזית של זיוף".<ref></ref>

במקור, השיר היה אמור להיות מוגש לקדם האירוויזיון הרוסי ב-2022, אך המדינה הושעתה על ידי איגוד השידור האירופי לאחר הפלישה לאוקראינה.<ref></ref> בשנת 2023, הוא הוקלט כדמו על ידי האמנית היוונייה מליסה מנצוקיס, איתו השתתפה בקדם האירוויזיון היווני הפנימי. השיר העפיל לשלב השני של הקדם, שם קיבל את המקום הראשון של ועדת הקהל עם 693 נקודות, אך רק את המקום השלישי מהוועדה האמנותית עם 440 נקודות, והצליח לזכות במקום השני הכללי עם 1,133 נקודות, אחרי השיר של ויקטור ורניקוס, "What They Say".<ref></ref>

שמועות על קפסיס, שנבחרה על ידי השדר של קפריסין לתחרות האירוויזיון, CyBC, הופצו כבר באמצע אוגוסט 2023 על ידי הסניף היווני של OGAE.<ref></ref> קפסיס הוכרזה רשמית כנציגת קפריסין לאירוויזיון 2024 ב-25 בספטמבר.<ref></ref> ב-22 בפברואר 2024, פרסמה קפסיס קטע כהצצה לקידום השיר.<ref></ref>

== באירוויזיון ==
קפריסין שובצה לחלקו הראשון של חצי הגמר הראשון, שנערך ב-7 במאי.

לאחר שפורסמו כל השירים המתחרים לתחרות של 2024 נקבע סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. קפריסין הופיעה ראשונה, לפני סרביה. בסוף הערב הוכרזה כאחת מעשר המדינות שהעפילו לגמר (מאוחר יותר נחשף שהגיעה למקום השישי עם 67 נקודות).<ref></ref> בגמר, הופיעה קפריסין כשיר מספר 20, אחרי ארמניה ולפני שווייץ. קפריסין סיימה את התחרות במקום ה-15, עם 78 נקודות.<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי קפריסין באירוויזיון
קטגוריה:שירים באנגלית
בת רב חסדא

בת רב חסדא הייתה בתו של רב חסדא (אמורא מסוף הדור השני) ואשתו של האמורא רמי בר חמא, לאחר פטירתו נישאה לרבא (שניהם אמוראים מן הדור השלישי). היא מוזכרת עשר פעמים בגמרא בכינוי "בת רב חסדא", ושמה הפרטי אינו ידוע.

== ייחוסה ==
בת רב חסדא הייתה צאצאית של גדולי תורה. אביה היה רב חסדא, ואמה, אשת רב חסדא, הייתה בתו של רב חנן בר רבה (יש מקומות בגמרא שנקרא רב חנן בר אבא או רב חנן בר רבא), חתנו של רב, בתודעה הציבורית היא משויכת לאביה רב חסדא, ואף אחרי שהתחתנה עם רבא, המשיכה להקרא "בת רב חסדא" ולא "אשת רבא", ואף רבא עצמו קרא לה "בת רב חסדא".

== דמותה ופועלה ==
בגמרא מסופר כיצד חזתה בצעירותה את נישואה לשתי תלמידי אביה:
"נבואת" בת רב חסדא התקיימה, ולאחר מות רמי בר חמא נישאה לרבא, אם כי מאז שנתאלמנה ועד שנשאה רבא עברו כעשר שנים (באותן שנים היה נשוי לאחרת)<ref></ref>) אך היא העידה על עצמה שבשנים אלו היה בדעתה להינשא לרבא.<ref>תוספות יבמות, שם</ref>

רב חסדא לימד את בנותיו חוכמה והנהגות ראויות. בגמרא מובא הנהגות שאמר לבנותיו כיצד לנהוג בחיי נישואין, וגם בת רב חסדא אמרה לרבא כמה ממנהגי אביה.<ref>עייין תלמוד בבלי חולין מד,ב</ref>

מסופר עליה בתלמוד שהייתה לה בקיאות מיוחדת בהלכות שחיטה וניקור (הסרת חלקים אסורים באכילה מן הבהמה).<ref></ref> עוד סופר עליה שהיא הרחיקה מהעיר מחוזא "אישה קטלנית" כי שלא תנשא ותסכן אנשים.<ref></ref> עוד מתואר בגמרא כיצד השתדלה להרחיק מרבא מזיקים.<ref></ref>

בגמרא מתואר שרבא, מצדו, העריך את בת רב חסדא, ואף החזיק אותה לצדקנית ודוברת אמת, עד כדי שהייתה עדותה נאמנת בפניו יותר מעדותו של רב פפא.<ref></ref>

== לקריאה נוספת ==
ליאת סובולב־מנדלבאום, [https://www.hemdat.ac.il/wp-content/uploads/2019/06/ייצוגה-של-בת-רב-חסדא-בתלמוד-הבבלי-ליאת-סובולב-מעודכן.pdf ייצוגה של בת רב חסדא כ'אישה האידיאלית' בתלמוד הבבלי], חמדעת, יא תשע"ט,

== הערות שוליים ==

2024 06
קטגוריה:משפחת רב חסדא
קטגוריה:נשים בתלמוד
קטגוריה:נשים במאה ה-3
סולרה

סכמה של תהליך הסולרה
סולרה (Solera) הוא תהליך ליישון משקאות כמו יין, בירה, ברנדי וחומץ על ידי ערבוב ישן בחדש, כך שהמשקה המוגמר מכיל תערובת של משקאות מאותו המין אך מגילאים שונים. ככל שהתהליך נמשך שנים ארוכות יותר ומעורבים בו משקאות ישנים יותר, עולה הגיל ההמוצע של התערובת.

סגנון היישון הזה נוצר כדי להבטיח שמירה על אחידות סגנון ואיכות המשקה לאורך שנים. לשם כך עורמים - פיזית או באמצעות סימון - פירמידה של חביות כאשר השורה התחתונה, שבמקרה של ערימה פיזית נושקת לקרקע (ומכאן שמה: סולרה, מספרדית: 'על הקרקע') היא העתיקה ביותר וממנה מבקבקים את הבקבוקים החדשים. הערמות העליונות נקראות כל אחת 'קריאדרה' ומהן ממלאים את הסולרה לאחר הוצאת הכמות הדרושה לשימוש או שיווק.

בין 'שורות' החביות מתקיים מרווח שנים קבוע, בדרך כלל שנה, ולאחר שהוציאו מה'סולרה' את הכמות הדרושה למילוי הבקבוקים, למשל חצי מכל חבית, ממלאים את החבית מחדש מהחבית שב'שורה' (קריאדרה) שמעליה, וכן הלאה.

שיטת הסולרה משמשת בעיקר בתעשיית השרי, המדיירה והפורט, אך גם במשקאות אחרים כמו לילט וויסקי.

==קישורים חיצוניים==
* [https://iw.healthy-food-near-me.com/criadera-and-solera-aging-system-concept-advantages-and-disadvantages/ מערכת יישון קריאדרה וסולרה: קונספט, יתרונות וחסרונות], פברואר 2022, באתר "אוכל בריא קרוב אלי"
<div class="mw-content-ltr">
* [https://www.wineclick.pt/en/module/smartblog/details?id_post=103 How does the Solera system work?] 
</div>

קטגוריה:תעשיית המזון
קטגוריה:יין
Good Luck, Babe!

"" (בעברית: "בהצלחה, מותק!") הוא שיר של הזמרת והיוצרת האמריקאית צ'אפל רואן. הוא יצא כסינגל ב-5 באפריל 2024 דרך אמיוזמנט רקורדס ואיילנד רקורדס. היא כתבה את השיר יחד עם ג'סטין טרנטר ודן ניגרו, כשהאחרון הפיק אותו.

== רקע ==
באפריל 2024, רואן שלחה דואר אלקטרוני למעריצים לפיה הסינגל החדש שלה "" יצא ב-5 באפריל 2024, תוך כתיבה שהשיר .<ref></ref> היא הוסיפה שזה יהיה , לאחר יציאת אלבום האולפן הראשון שלה The Rise and Fall of a Midwest Princess בספטמבר 2023.<ref></ref><ref></ref> אמיוזמנט ואיילנד רקורדס הוציאו את הסינגל בפורמטים של הזרמת מוזיקה והורדה דיגיטלית.<ref name="release"></ref>

== כתיבה והלחנה ==
רואן כתבה את השיר עם ג'סטין טרנטר ודן ניגרו, והצהירה שהיא "רק רצתה לכתוב שיר פופ המנוני גדול", ושזה "היה קשה לכתוב".<ref name="rolling stone release"></ref> מבחינה לירית, השיר מדבר על הטרוסקסואליות כפויה, כשרואן מתארת מערכת יחסים עם אישה שמנסה להכחיש את רגשותיה הרומנטיים כלפי רואן ולנשים בכלל.<ref name="rolling stone release" /><ref></ref>

== וידאו קליפ לירי ==
קליפ לירי נלווה ל-"" יצא ב-5 באפריל 2024, יחד עם צאתו הרשמית של השיר.<ref></ref>

== ביקורות ==

=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|3
|<ref name=":0"></ref>
|}

== הופעה מסחרית ==
"" הגיע עד כה למקום העשירי בבילבורד הוט 100 במצעד של ה-13 ביולי 2024, והפך לכניסה הראשונה של רואן למצעד.<ref name="BB"></ref> במצעד הסינגלים הבריטי, השיר הגיע עד כה לשיא במקום ה-18, והפך ללהיט הראשון של רואן בטופ 40 במצעד.

== מיקומי שיא ==

== נתוני מכירות ==

==קישורים חיצוניים==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירים באנגלית
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי דן ניגרו
קטגוריה:שירי להט"ב
קטגוריה:שירי זהב בארצות הברית
קטגוריה:שירי זהב בממלכה המאוחדת
קטגוריה:שירי זהב בניו זילנד
קטגוריה:סינגלים בהוצאת איילנד רקורדס
Misery (שיר של הביטלס)

"Misery" (בעברית: "אומללות") הוא שיר של להקת הרוק הבריטית הביטלס מ-1963,השיר נכתב במשותף על ידי ג'ון לנון ופול מקרטני ונכלל באלבום הבכורה של הלהקה, "Please Please Me".
==הקלטה==
בפברואר 1963, הלן שפירו הייתה הזמרת המצליחה ביותר בבריטניה, המנהל האמנותי שלה, נורי פרמור, היה עסוק בחיפוש אחר חומרים חדשים לאלבום קאנטרי שתכננה להקליט בנאשוויל, טנסי. פרמור הציע שהביטלס יכתבו שיר במיוחד עבורה.

השיר "Misery" התחיל להיכתב מאחורי הקלעים, לפני הופעתם של הביטלס בקינגס הול ב-26 בינואר 1963, והושלם מאוחר יותר בביתו של פול מקרטני. מקרטני התייחס לשיר ואמר: "קראנו לו 'אומללות', אבל הוא לא איטי כמו שזה נשמע. הוא די קצבי, ואנחנו חושבים שהלן תעשה עבודה טובה עם זה."

למרות זאת, פרמור חשב שהשיר לא מתאים לאלבום שתכנן, ולכן הזמר והבדרן הבריטי קני לינץ', שהיה גם הוא חלק מאותו סיבוב הופעות, הקליט אותו במקום.

כשהביטלס נזקקו לחומר מקורי לאלבום הבכורה שלהם "Please Please Me", הם החליטו להקליט את השיר "Misery" בעצמם. לפי הסופר איאן מקדונלד, הם העניקו לשיר טיפול שהתאפיין ב"דיוקן מצחיק של רחמים עצמיים נעורים". השיר יוחס למקרטני ולנון בסדר הזה, כמו כל שאר השירים המקוריים של לנון ומקרטני באלבום "Please Please Me".

הביטלס הקליטו את "Misery" ב-11 בפברואר 1963 במהלך סשן מרתון שנמשך יום שלם וכלל 11 טייקים של השיר. נורמן סמית' היה מקליט השיר. ג'ורג' מרטין, המפיק המוזיקלי של הלהקה, ניגן בסולו הפסנתר שהתווסף לשיר במועד מאוחר יותר. מרטין הקליט את סולו הפסנתר על המסלול המוקלט במהירות חצי אוקטבה נמוכה יותר, כך שכאשר הושמע במהירות רגילה, הצלילים נשמעו נכונים ובמיקום האוקטבה הנכון.

==קרדיטים==
*ג'ון לנון – שירה, גיטרת קצב
*פול מקרטני – שירה, גיטרת בס
*ג'ורג' האריסון – גיטרה
*רינגו סטאר – תופים
*ג'ורג' מרטין – פסנתר
==קישורים חיצוניים==

קטגוריה:שירי 1962
קטגוריה:סינגלים מ-1963
קטגוריה:שירי הביטלס
קטגוריה:שירים באנגלית
קטגוריה:סינגלים בהוצאת קפיטול רקורדס
שנינו ביחד וכל אחד לחוד

"שנינו ביחד וכל אחד לחוד" הוא שיר עברי שנכתב על ידי יהודה עמיחי. הולחן על ידי חנן יובל ובוצע על ידי חנן יובל בעיבודו של יגאל חרד.

== רקע ==
חנן יובל שירת בלהקת הנח"ל לאחר שחרורו הצטרף להרכב "יואל דן ושלישייתו", לאחר מכן הצטרף לשלישיית "השלושרים", הקים את להקת "כיף התקווה הטובה" והצטרף להרכב "שובבי ציון".

בשנת 1972 החליט יובל שהגיע הזמן להיות סולן
בפני עצמו ולא כחלק מהרכב.

== על השיר ==

בתחילת שנת 1972
נערך ערב שירי המשוררים הראשון של גלי צה"ל.
שני שירים שכתב המשורר יהודה עמיחי הצליחו מאד בערב,
"דרך שתי נקודות" ו"הבלדה על השיער הארוך והשיער הקצר",
יובל החליט גם הוא לנסות ולהלחין שני שירים של עמיחי ולבצע אותם בעצמו.

הראשון שבהם, "בטרם", זכה להצלחה גדולה,
והשני, "שנינו ביחד וכל אחד לחוד",
זכה גם הוא
להצלחה גדולה
בהמשך אותה השנה.

== במצעדים ==
השיר נכנס בשנת 1972 למצעד הפזמונים בקול ישראל, צעד שנים עשר שבועות, והגיע עד למקום השני.<ref></ref>

== מיקומי שיא ==

== קישורים חיצוניים ==
* [https://shironet.mako.co.il/artist?type=lyrics&lang=1&prfid=419&wrkid=7649 מילות השיר] באתר שירונט
* 

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירי חנן יובל
קטגוריה:שירים בעברית
קטגוריה:שירים שנכתבו על ידי יהודה עמיחי
קטגוריה:שירים שהולחנו על ידי חנן יובל
קטגוריה:שירי אהבה בעברית
קטגוריה:שירים על חברות
סופרסאטה

סופרסטה איטלקית
סופרסטה (באיטלקית: Soppressata) הוא סוג סלומי יבש (מוצרי בשר איטלקיים האופייניים לאנטיפסטו, שעשויים בעיקר מבשר חזיר ומבושלים) איטלקי . על אף שישנן וריאציות רבות, מיוצרים שני סוגים עיקריים: נקניק יבש מיושן אופייני לבזיליקטה, לפוליה,<ref> Joe Famularo A Cook's Tour of Italy, 2003, HPBooks pag. 320 </ref> ולקלבריה, וסלמי לא מיושן שונה מאוד, המיוצר בטוסקנה ובליגוריה. זה עדיין חלק מהמורשת התרבותית של דרום איטליה שאנשים מקומיים (במיוחד בעיירות הכפריות הקטנות יותר) שוחטים את החזיר בעצמם ומשתמשים בכל חלקיו, בלי ששום דבר הולך לאיבוד, תוך שימוש בחלקים מסוימים להכנת בשרים מבושלים, כולל סופרסאטה. לפעמים מכינים אותו משוק חזיר.<ref name="Malik Erginkaya Ahmad Erten 2014 p. 148"></ref>

== הכנה ==
הבשר בו נעשה שימוש הוא בשר חזיר נקי שנשחט טרי, בטכניקה הנקראת "קצה סכין", חתך גס המאפשר לבשר להישאר קומפקטי מאוד ובכך לשמור על שלמות אורגנולפטית מוזרה. הסופרסאטה מוכן עם מבחר של נתחים מובחרים של בשר חזיר, כתפיים וחלקים של בייקון ושומן חזיר רך (האחרונים, במיוחד, משמשים למטרת "ריכוך" הבשר, בדרך כלל רזה מכדי לשמש לבד), על אף שיש וריאציות שנעשו עם בשר בקר.

את הבשר החתוך בצורה זו פשוט מתבלים במלח, גרגירי פלפל שלמים (אפשר ש"טוחנים" זמן קצר קודם לכן, על ידי חבטה קלה במכתש), ואבקת פלפל מיובש. לאחר מכן, הוא מוכנס לתוך מעטפת אשר, אם טבעי, יש לנקות בקפידה עם מלח ולימון, ולקשור בחוט כדי לדחוס את התוכן. לאחר מכן משאירים את הסופרסאטה לייבוש, בחושך, למשך 3 עד 12 שבועות, תלוי בקוטר ומאבדים 30% ממשקלה המקורי.

== סוגים ==
סופרסאטה של בזיליקטה מיוצר בעיקר ב: Rivello, Cancellara, Vaglio ו-Lagonegro . סופרסאטו של קלבריה נהנית מכינוי מקור מוגן<nowiki/>ז ומיוצר באקרי וב-Decollatura יוהוא ידוע במיוחד.<ref></ref> גם סופרסאטה של פוליה (Sopressata di Puglia) מ"מרטינה פרנקה" ידוע מאוד.

Sopressata toscana, סופרסאטה מטוסקנה, עשוי משאריות החזיר. גם את נוזל הבישול שופכים פנימה לכיסוי התערובת ולאחר מכן תולים אותו ונוזל הבישול (עתיר ג'לטין) מסמיך כדי לחבר הכל יחד. זה דומה ל־brawn האנגלי (Head cheese), Salceson הפולני ו-Presskopf הגרמני (Presswurst האוסטרי).

סופרסה ונטה קיבל את שמו מהנוהג של לחיצת הסלמי בין קרשים של עץ וכתוצאה מכך צורתו ישרה ופחוסה. הגרסה הצפון איטלקית מויצ'נצה, באזור ונטו, ביטלה את הצורה הנלחצת והפכה לפייבוריטית בינלאומית.

== ראו גם ==
* סופרסה
* סוברסאדה

== הערות שוליים ==

== קישורים חיצוניים ==

קטגוריה:המטבח האיטלקי
קטגוריה:נקניקים
פרצראורוס

פרצראורוס (שם מדעי: Paraceraurus) הוא סוג נכחד של פרוקי-רגליים מקבוצת הטרילוביט, אשר התקיים במשך האורדוביק שלפני 485.4 עד 443.4 מיליון שנה מזמננו.

המאובנים של יצור זה התגלו בסין, אסטוניה, שוודיה ובצפון אמריקה. הסוג תואר למדע בשנת 1958 בידי החוקר מגיל ונכללו בו מספר מינים.

לטרילוביט זה היה מבנה מעוגל וקמור באורך בינוני. הוא היה בעל "קסדת" ראש-חזה רחבה ומעט מלבנית. בית החזה שלו היה קטוע ל-11 חלקים ובקצהו בלטו זוג אונות דמויות-זנב ששימשו כנראה להנעה. עקב מבנה צורתו כנראה התקיים בדומה לחסילונים מודרניים וניזון משיריים על קרקעית הים הקדומה.

==מינים==
* Paraceraurus exsul
* Paraceraurus aculeatus
* Paraceraurus ingricus
* Paraceraurus gladiator
* Paraceraurus macrophthalmus
* Paraceraurus spinulosus

==קישורים חיצוניים==

==הערות שוליים==

קטגוריה:טרילוביטים
קטגוריה:בעלי חיים שחיו באורדוביק באירופה
קטגוריה:מאובני טקסונים שתוארו ב-1958
הסכם טנג'יר (1844)

הסכם טנג'יר (בצרפתית: Traité de Tanger; בערבית: معاهدة طنجة) נחתם בטנג'יר ב-10 בספטמבר 1844,<ref name="EB"></ref> ובכך הסתיימה מלחמת צרפת–מרוקו ומרוקו הכירה רשמית באלג'יריה כנחלה צרפתית.

== היסטוריה ==
תמיכתו של הסולטאן עבד אל-רחמן באמיר עבד אל-קאדר הובילה להפגזת הצרפתים את טנג'יר ב-6 באוגוסט 1844.<ref name="Sondhaus 72"></ref> ב-14 באוגוסט הותקפו כוחות מרוקו על ידי הגנרל תומא רובר ביגו בקרב באיסלי בוואדי איסלי, לא הרחק מגבול אלג'יריה הצרפתית.<ref name=":0"></ref> למחרת הקרב, כוחות הצי הצרפתי הפגיזו וכבשו את מוגדור.<ref name="Paterson"></ref><ref name="Houtsma"></ref>

חודש לאחר מכן נחתם הסכם טנג'יר ב-10 בספטמבר 1844, שסיים את המלחמה, שבה הכירה מרוקו באלג'יריה כנחלה צרפתית.

== הערות שוליים ==

קטגוריה:יחסי מרוקו–צרפת
קטגוריה:צרפת: אמנות והסכמים
קטגוריה:1844
Back Door Man

"Back Door Man" (בעברית: "איש הדלת האחורית") הוא שיר בלוז שנכתב על ידי המוזיקאי האמריקאי וילי דיקסון והוקלט על ידי האולין וולף בשנת 1960. מילות השיר מתבססות על מונח תרבותי בדרום ארצות הברית לרומן מחוץ לנישואים. השיר הוא אחד מכמה שירים של דיקסון-וולף שהפכו פופולריים בקרב מוזיקאי רוק, כולל הדלתות שהקליטו אותו לאלבום הבכורה שלהם משנת 1967.

== מילים ==
בתרבות הדרומית, הביטוי "גבר בדלת האחורית" מתייחס לגבר המנהל רומן עם אישה נשואה, ומשתמש בדלת האחורית כיציאה לפני שהבעל חוזר הביתה.<ref></ref> מילותיו של דיקסון כוללות:<blockquote>When everybody trying to sleep

I'm somewhere making my midnight creep

Every morning the rooster crow

He's telling me you got to go ...

I am the back door man<ref></ref></blockquote>"Back Door Man" הוא נושא של כמה שירי בלוז, כולל אלה של צ'ארלי פטון, לייטנינג הופקינס, וילי מקטל העיוור ושרה מרטין: "לכל אישה הגיונית יש גבר בדלת האחורית", שר מרטין ב"Strange Loving Blues".<ref></ref>

== גרסת הדלתות ==

הדלתות הקליטו את "Back Door Man" לאלבום הבכורה שלהם משנת 1967. הגיטריסט של הלהקה, רובי קריגר, הציג בפני שאר חברי הלהקה עיבוד בלוז-רוק לשיר שהוקלט על ידי ג'ון האמונד ג'וניור לאלבומו Big City Blues משנת 1964. הגרסה של הדלתות משלבת גם אלמנטים של בלוז פסיכדלי והארד רוק. המתופף ג'ון דנסמור תיאר את השיר כשיר שהוא "מיני מאוד וגרם לכולם לזוז".<ref></ref>

בניגוד לעיבוד האקורד האחד של האולין וולף, הדלתות נוקטים בגישה שונה.<ref name=":0"></ref> המבקר ביל ינוביץ' תיאר אותה כ"גישה קצבית פועמת. הם משנים את האקורדים בעיבוד בלוז 12 תיבות, שמשמש כתבנית מתח ושחרור נהדרת".<ref name=":0" /> ג'ים מוריסון גם סיפק כמה מילים משלו והשתמש רק בשניים מהבתים של דיקסון מהמקור של האולין.<ref></ref>

מוריסון מספק את השירה, בגיבוי ריי מנזרק בקלידים ובפסנתר,<ref name=":1"></ref> קריגר בגיטרה ודנסמור בתופים.<ref name=":2">The Doors (Liner notes). The Doors. New York City: Elektra Records. 1967. Back cover. ELK-4007.</ref> קריגר טוען כי ניגן בגיטרה בס בהקלטה.<ref name=":3"></ref> הקלטה חיה של השיר מופיעה כחלק ממחרוזת, באלבום ההופעה החיה של הדלתות, Absolutely Live.<ref>Absolutely Live (Liner notes). The Doors. Elektra Records. 1970. LP labels. EKS-9002.</ref>

=== משתתפים ===
* ג'ים מוריסון - שירה<ref name=":2" />
* ריי מנזרק - ווקס קונטיננטל, פסנתר<ref name=":1" />
* רובי קריגר - גיטרה מובילה וגיטרת קצב,<ref name=":1" /> בס<ref name=":3" />
* ג'ון דנסמור - תופים<ref name=":2" />

==קישורים חיצוניים==

==הערות שוליים==

קטגוריה:שירי 1960
קטגוריה:סינגלים מ-1961
קטגוריה:שירי הדלתות
קטגוריה:שירים באנגלית
קטגוריה:שירים על בגידה: זוגיות
קטגוריה:שירי בלוז
כל המילים

"כל המילים" הוא שיר של הזמר הישראלי לירן דנינו. השיר נכתב והולחן על ידי יאיר עזר, עובד והופק בידי אורי אבני ויצא לאור ב-31 באוקטובר 2011.

== רקע ==
השיר יצא לאור ב-31 באוקטובר 2011<ref name=":0"></ref><ref name=":1"></ref><ref></ref> כחלק מאלבום הבכורה שלו, "לירן דנינו"<ref name=":1" />. הוא נכתב והולחן על ידי יאיר עזר, עובד והופק בידי אורי אבני<ref name=":0" /><ref name=":1" />, בעוד עופר מאירי שימש כיועץ מוזיקלי<ref name=":0" />.

== קבלה ביקורתית ==
"כל המילים" הינו בלדת רוק אקוסטית רומנטית<ref name=":1" />. מבקר המוזיקה יוסי חרסונסקי כתב כי המנגינה והטון של לירן דנינו משמשים עלה לפגמי השיר. לדבריו, דנינו מאנפף קול דרמטי תחושתי לעמקי תוגת אהבתו, בעוד ההפקה בקווים אקוסטיים מיטיבה עם השיר. הוא הוסיף כי המוזיקה והטון הרגשני בשיר הזכירו לו את הזמר היווני דמיס רוסוס<ref></ref>.

== מיקומי שיא ==
=== מצעדים שבועיים ===

=== מצעדים שנתיים ===

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי לירן דנינו
קטגוריה:שירים בעברית
Crack a Bottle

"Crack a Bottle" הוא שיר של הראפרים האמריקאים אמינם, ד"ר דרה ו-50 סנט. השיר יצא כסינגל המוביל מתוך אלבום האולפן השישי של אמינם, Relapse (2009). ב-12 בפברואר 2009, השיר שבר את שיא המכירות הדיגיטליות בשבוע הראשון עם 418,000 הורדות, ועבר את השיא הקודם שהוחזק על ידי "Live Your Life" של T.I. בהשתתפות ריהאנה.<ref name="record"></ref> שיא זה נשבר שוב בשבוע שלאחר מכן על ידי "Right Round" של פלו ריידה.<ref></ref> השיר זכה בפרס גראמי לביצוע הראפ הטוב ביותר על ידי צמד או להקה בשנת 2010.<ref name="rap-up.com"></ref>

==רקע==
"Crack a Bottle" זכה לתשומת לב ראשונה בדצמבר 2008, כאשר גרסה לא גמורה של השיר הודלפה לראשונה תחת השם "Number One" במיקסטייפ 4th Quarter Pressure Part 2, בעוד גרסה סופית הודלפה ב-6 בינואר 2009.<ref></ref><ref name="mtv"></ref> מגוון אמצעי תקשורת דיווחו שההקלטה תהיה הסינגל הראשון מתוך האלבום של אמינם משנת 2009, Relapse,<ref name="mtv" /><ref></ref> אך הסניף האיטלקי של יוניברסל מיוזיק גרופ, בעלת אינטרסקופ רקורדס, הכחיש זאת מאוחר יותר, והצהיר ש-"Crack a Bottle" הוא רק סינגל שיווקי.<ref></ref><ref></ref> למרות כל זאת, השיר יצא ב-2 בפברואר 2009, והפך לזמין להורדה דיגיטלית בתשלום,<ref name="itunes"></ref><ref></ref> כש-50 סנט הצהיר שהשיר ייכלל באלבומו המתקרב Before I Self Destruct.<ref name="cent"></ref> לפי דניאל הארלינג מ-HipHopDX - אתר המוקדש לכיסוי מוזיקת היפ הופ - השיר מיועד להיכלל בסופו של דבר גם ב-Relapse וגם ב-Before I Self Destruct,<ref></ref> בעוד דניאל קרפס ממגזין רולינג סטון הצהיר שעדיין לא ברור איזה ראפר יכלול את השיר באלבומו העתידי.<ref></ref> למרות הבלבול, יוניברסל הודיעה בסופו של דבר ש-"Crack a Bottle" ייכלל באופן בלעדי ב-Relapse, אם כי לא ראתה בו את הסינגל הראשון של האלבום.<ref></ref> השיר מכיל דגימה של "Mais dans la lumière" מאת הזמר הישראלי-צרפתי מייק בראנט, שנכתב על ידי ז'אן רנאר, שקיבל קרדיט על כתיבת השיר. אותה דגימה מופיעה גם בשיר "Preservation" של אייסופ רוק ו-Del tha Funkee Homosapien, שנמצא באלבום Wu-Tang Meets the Indie Culture של וו טאנג קלאן משנת 2005.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! הממלכה המאוחדת (BPI)
| זהב
| 400,000
|-
! ארצות הברית (RIAA)
| פלטינה ×3
| 3,000,000
|}

==קישורים חיצוניים==

==הערות שוליים==

קטגוריה:שירי 2009
קטגוריה:סינגלים מ-2009
קטגוריה:שירי אמינם
קטגוריה:שירי ד"ר דרה
קטגוריה:שירי 50 סנט
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שהופקו על ידי ד"ר דרה
קטגוריה:שירים על אלכוהול
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת שיידי רקורדס
משפחת קוקוריקו

משפחת קוקוריקו (בקוריאנית: 치로와 친구들; בתרגום חופשי: צ'ירו וחברים) היא סדרת טלוויזיה דרום קוריאנית לילדים בהנפשה ממוחשבת. בדרום קוריאה הסדרה שודרה ב-EBS Kids ובישראל בערוץ לולי בשנת 2010. הסדרה בת עונה 1 ו-52 פרקים באורך 15 דקות.

שיר הפתיחה והסיום של התוכנית בדיבוב העברי בוצע על ידי עדן גמליאל, קים חוג'י ומאיה לבני.

== עלילה ==
העלילה עוסקת במשפחת תרנגולים הכוללת אם ואב ושלושה ילדים לילדים קוראים: ציף ציף, מישמיש ומיקה. בכל פרק הם יעברו הרתפקה יחד עם חבריהם: חזי, נוני וזומי.

== דמויות ==
=== משפחת קוקוריקו ===
* ציף ציף: אפרוח צהוב, אחיהם של מישמיש ומיקה.
* מישמיש: אפרוח צהוב מרכיב משקפיים שחורים, אחיהם של ציף ציף ומיקה.
* מיקה: אפרוחה צהובה חובשת עניבת פרפר אדומה על ראשה, אחותם של ציף ציף ומישמיש.
* מר וגברת קוקוריקו: שני תרנגולים לבנים, הוריהם של ציף ציף, מישמיש ומיקה.

=== חבריהם של ציף ציף, מישמיש ומיקה ===
* חזי: חזיר ורוד, חבר של ציף ציף, מישמיש ומיקה.
* נוני: תנין ירוק, חבר של ציף ציף, מישמיש ומיקה.
* זומי: קוף חום, חבר של ציף ציף, מישמיש ומיקה.

== מדבבים ==
הדיבוב העברי הופק על ידי אסנת סדן ובוים על ידי גדי לוי.
{| class="wikitable"
!שם הדמות
!מדבב\ת בעברית
|-
|ציף ציף
|עדן גמליאל
|-
|מישמיש
|קים חוג'י
|-
|מיקה
|מאיה לבני
|-
|מר קוקוריקו
|גילן שחף
|-
|גברת קוקוריקו
|הדר שחף מעיין
|-
|חזי
|מייה קדוש
|-
|נוני
|גדי לוי
|-
|זומי
|גדי לוי
|}

==קישורים חיצוניים==

* 

קטגוריה:סדרות טלוויזיה לילדים
קטגוריה:סדרות הנפשה דרום-קוריאניות
קטגוריה:סדרות ערוץ הופ!
קטגוריה:ערוץ לולי: סדרות
מאיר יעקב הכהן קפלן

מאיר יעקב הכהן קפלן (דצמבר 1851 כסלו ה'תרי"ב - 16 פברואר 1924 י"א באדר ה'תרפ"ד) היה מלמד ב, מורה בגדרה ומהמתיישבים הראשונים במקום.

== ביוגרפיה ==
מאיר יעקב הכהן נולד בוולקוביסק שבאימפריה הרוסית ליהודה ועדל. בילדותו למד בחדר ולאחר מכן בישיבה בעיירת הולדתו. כשהיה בן 15 התרחשו פרעות בגבול הרוסי באזור מגוריו, וקוזאקים בזזו ורצחו יהודים. בעקבות אירועים אלה עלה עם משפחתו ב-1866, ועבר ללמוד בישיבתו של הרב שמואל סלנט בירושלים.<ref></ref>

בתום לימודיו שב ללמד בחדר. הוא לימד תורה בעברית, דבר שהיה לא מקובל ואף מגונה, ובשל כך הוחרם על ידי רבני ירושלים ואיבד את עבודתו. לאחר כשנה התקבל לעבודה חדשה בתור מורה בבית הספר הראשון בגדרה וכשוחט,<ref></ref> במסע לגדרה שארך כמה ימים, נפטרה אשתו. גם בגדרה לימד בעברית, והיה למורה המוסמך הראשון בגדרה.

בנוסף לעבודתו כמורה וכשוחט עיבד חלקת אדמה שהייתה שייכת לו ולבן דודו אליהו קפלן. מאיר נפטר בשנת ה'תרפ"ד ונקבר בבית הקברות בגדרה. כיום בגדרה קיים רחוב על שמו.

== הערות שוליים ==

קטגוריה:גדרה: אישים
קטגוריה:אישים הקבורים בגדרה
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
פרנצ'סקו רנגה

פיירפרנצ'סקו רנגה (באיטלקית: Pierfrancesco Renga; נולד ב-12 ביוני 1968) הוא זמר-יוצר איטלקי. הוא זכה בפסטיבל סן רמו לשנת 2005 עם השיר "Angelo".

בשנת 2001 זכה בפרס המבקרים על שם מיה מרטיני בפסטיבל. הוא השתתף בו פעמים נוספות ב-2009 עם השיר "Uomo senza età",<ref></ref> וב-2012 עם "La tua bellezza".<ref></ref> בשנת 2024 שב לתחרות עם השיר "Pazzo di te".<ref></ref> <ref></ref> השניים הגיעו למקום ה-25.

== דיסקוגרפיה ==
=== אלבומים ===
* 2001: Francesco Renga
* 2002: Tracce
* 2004: Camere con vista
* 2007: Ferro e cartone
* 2009: Orchestraevoce
* 2010: Un giorno bellissimo
* 2012: Fermoimmagine
* 2014: Tempo Reale
* 2016: Scriverò il tuo nome
* 2019: L'altra metà

== קישורים חיצוניים ==
* 

== הערות שוליים ==

קטגוריה:זמרים איטלקים
קטגוריה:זוכי פסטיבל סן רמו
קטגוריה:איטלקים שנולדו ב-1968
מערות שיוולני

חזית מערות שיוולני
מערות שיוולני (במראטהית: शिवलेणी) ב במדינת מהאראשטרה בהודו הן מונומנטים של מערות המתוארכות למלך (שלט בסביבות 1060–1087) מ של האזור ההיסטורי של מאלווה. חפירות נרחבות נחצבו עמוק בסלע בתוך הגבעה. המערות כוללות פסלים של אלים הינדים כמו שיווה, וגנש.

האתר רשום ב"רשימת המונומנטים המוגנים של המדינה במהאראשטרה" כמונומנט מוגן באחריות המחלקה לארכאולוגיה של מהאראשטרה, על פי "חוק המונומנטים העתיקים והאתרים והשרידים הארכאולוגיים של מהאראשטרה" מ-1960. מערות שיוולני הן גם אתר מורשת של הסקר הארכאולוגי של הודו.

==תיאור==
מערות שיוולני ממוקמות כחצי קילומטר מצפון-מערב למקדש יוגשוורי, לאורך גדות הנהר ג'איוונטי. המערות בצורת ריבוע וחצובות עמוק בתוך הגבעה. הכניסה היא בצד הדרומי של הגבעה בתוך מנדאפ (ביתן). יש חצר בחזית וגג המנדאפ נתמך בארבעה עמודים.

==פנים המערות==
במרכז החצר יש ננדי מאנדפה מגולף באלגנטיות בגודל 9.14 × 9.14 מטרים. במרכז המנדאפה הזה יש פסל של ננדי. פנים המערה מרשים; אולם אחד נתמך בשלושים ושניים עמודים ומעוטר בפסלים של שיווה וגנש.

==היסטוריה וכתובות==
כתובת שנמצאה כאן מתוארכת לסאקה 1066 מתעדת את הענקת התחזוקה של המערות הללו על ידי המלך . על פי הכתובת, הוענקו כמה כפרים למקדש שיווה. כתובת זו הועברה לאמבאג'וגאי לצורך משמורת ושימור בטוחים. הדעה הרווחת היא שהאתר הקדוש הזה הוקם לזכר ההתנגשות האפית בין יוגשוורי (כינוי לאלה דורגה) ודנטסורה (כינוי לשד ). כמחווה מתמשכת לאותו קרב משמעותי, גילופים מורכבים של פילים מעטרים את סביבת שיווה, ומוסיפים נופך עשיר וסמלי לאווירה הרוחנית של האזור.

==קישורים חיצוניים==

==ביאורים==

==הערות שוליים==

קטגוריה:מהאראשטרה
קטגוריה:אסיה: מערות
קטגוריה:הודו: מקדשים
נק (זמר)

פיליפו נביאני (באיטלקית: Filippo Neviani; נולד ב-6 בינואר 1972), ידוע בשם הבמה נק, הוא זמר-יוצר איטלקי. הוא צבר פופולריות באיטליה וקרב דוברי הספרדית בעולם, והוציא רוב אלבומיו בשתי השפות, איטלקית וספרדית.

בשנת 1997 השתתף בפסטיבל סן רמו השנתי. על-אף שלא זכה, שירו, "Laura non c'è", הפך ללהיט באירופה ואמריקה הלטינית. אלבומו הרביעי, Lei, gli amici e tutto il resto, נמכר בכמיליון עותקים ברחבי אירופה. זה היה אלבומו הראשון שהוקלט כולו בספרדית. לאחר שמונה עשרה שנים שב להתחרות באירוע בסן רמו עם השיר "Prima di parlare", שדורג במקום השני.<ref></ref>

במרוצת הקריירה המוזיקלית שלו הוציא לאור שלושה-עשר אלבומי אולפן וארבעים ושמונה סינגלים, הכוללים את הלהיטים "Sei solo tu", "Almeno stavolta", "Lascia che io sia", "Instabile" ו-"La voglia che non-vorrei". דווח כי נתוני המכירות שלו עומדים על עשרה מיליון עותקים ברחבי העולם.<ref></ref><ref></ref>

נק השתתף יחד עם פרנצ'סקו רנגה בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה.<ref></ref> שירם לתחרות, "Pazzo di te", סיים בערב המגמר במקום ה-25.

== קישורים חיצוניים ==
* 

== הערות שוליים ==

קטגוריה:נוצרים רומים-קתולים איטלקים
קטגוריה:זמרים-יוצרים איטלקים
קטגוריה:איטלקים שנולדו ב-1972
שלווה בארמונותייך

"שלווה בארמונותייך" הוא שיר של הראפר והזמר הישראלי רביד פלוטניק, מתוך אלבום האולפן השישי שלו, "תוך כדי תנועה", שיצא לאור ב-24 בספטמבר 2021.

==רקע וכתיבה==
"שלווה בארמונותייך" הוא השיר הסוגר את "תוך כדי תנועה". הוא נכתב על ידי פלוטניק עצמו, שהלחין אותו יחד עם ישי סוויסה, ומכיל דגימה מתוך "דבר אליי בפרחים" של גאולה גיל, שהלחין דובי זלצר, אשר קיבל קרדיט הלחנה בשיר. בנוסף, בשיר אזכור למזמור קכ"ב מספר תהילים. הזמר שי צברי סוגר את השיר בנאום על מהות התפילה.

==הצלחה מסחרית==
השיר זכה להצלחה רבה ברשתות הסטרימינג, כאשר בספוטיפיי זהו השיר המושמע ביותר מתוך "תוך כדי תנועה", עם למעלה מ-8 מיליון השמעות, נכון ליוני 2024.<ref></ref>

השיר הגיע בשיאו למקום ה-25 במצעד "היטליסט" של מאקו, ושהה במצעד למשך למעלה מ-30 שבועות.<ref></ref>

== גרסאות כיסוי ==
ביולי 2022, הזמרת יובל דיין פרסמה גרסת כיסוי לשיר.

==מיקומי שיא==

==הערות שוליים==

קטגוריה:שירי 2021
קטגוריה:שירי רביד פלוטניק
קטגוריה:שירים בעברית
קטגוריה:שירים שהולחנו על ידי דובי זלצר
קטגוריה:שירים המבוססים על התנ"ך
קטגוריה:שירים על אלוהים
פרד דה פלמה

פדריקו פלנה (באיטלקית: Federico Palana; נולד ב-3 בנובמבר 1989), ידוע בשם הבמה פרד דה פלמה, הוא ראפר וזמר איטלקי.

== ביוגרפיה ==
=== רויאל ריימס ===
בשנת 2007 החל דה פלמה את הקריירה המוזיקלית שלנו בטורינו, כשעשה פריסטייל ראפ ברחוב. הוא התפרסם לאחר שהשתתף בתחרויות הז'אנר בטורינו ובמילאנו. בשנת 2010 הקים יחד עם הדי ג'יי דירטי סי את להקת רויאל ריימס. בתחילת אותה שנה חתמו על חוזה הקלטות עם חברת תקליטים עצמאית בשם טרומן רקורדס. ב-23 בנובמבר 2011 הוציאו את אלבום הבכורה שלהם, Royal Rhymes. לאחר מכן יצא ב-10 ביולי 2012 לאור המיני-אלבום God Save the Royal.

=== קריירת סולו ===
במהלך 2012 פתח דה פלמה את קריירת הסולו שלו. אלבום הבכורה שלו, FDP, יצא לאור ב-6 בנובמבר. ביוני 2013 פורסם השיר "Passa il microfono", שהופק על ידי מורנו, קלמנטינו, שייד ופאסה. בספטמבר הוציא את המיני-אלבום Genesis. אלבומו השני, Lettera al successo, פורסם ביוני 2014.

ב-10 בפברואר 2015 חתם חוזה הקלטות עם וורנר מיוזיק איטליה. ב-2 באוקטובר אותה השנה הוציא את האלבום השלישי שלו, BoyFred.

דה פלמה היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה.<ref></ref> שירו לתחרות, "Il cielo non ci vuole", סיים בערב הגמר במקום ה-30 והאחרון.

== דיסקוגרפיה ==
=== סוליסט ===
* FDP (2012)
* Lettera al successo (2014)
* BoyFred (2015)
* Hanglover (2017)
* Uebe (2019)
* Unico (2021)

=== עם רויאל ריימס ===
* Royal Rhymes (2011)
* God Save the Royal (2012)

== קישורים חיצוניים ==

== הערות שוליים ==

קטגוריה:ראפרים איטלקים
קטגוריה:איטלקים שנולדו ב-1989
SM U-24

SM U-24 הייתה אחת מ-329 צוללות ששירתו בצי הגרמני הקיסרי במלחמת העולם הראשונה. היא הייתה עסוקה בלוחמת מסחר במהלך הקרב הראשון על האוקיינוס האטלנטי.

== היסטוריה ==
הצוללת הוזמנה ב-18 במרץ 1911, ובנייתה החלה ב-5 בפברואר 1912. היא הושקה ב-24 במאי 1913, ונכנסה לשירות ב-6 בדצמבר 1913.

בשבעה סיורים, U-24 הטביעה בסך הכל 33 ספינות סוחר וספינת עזר אחת בהיקף כולל של 106,122 BRT וספינת מלחמה אחת בהדחק של 15,000 טון, גרמה נזק לשלוש ספינות סוחר בהדחק של 14,318 BRT, ולכדה ספינת סוחר אחת כשלל בהדחק של 1,925 BRT.

החיסול השני שלה היה המשמעותי ביותר. הקורבן הייתה אה"מ פורמידבל, שטורפדה דרומית לליים רג'יס, ב־50°13′ צפון 03°04′ מערב. היא נפגעה בחדר הדוודים מספר אחת בצד השמאלי. מתוך צוות של כ-711 איש, 547 מתו כתוצאה מכך. זו הייתה אחת האוניות הגדולות ביותר שהוטבעו על ידי צוללת במהלך המלחמה.

בשנת 1915, U-24 תבעה קורבן ידוע נוסף, ספינת הקיטור Arabic, וגרמה ל-44 הרוגים, כולל שלושה אמריקאים. Arabic טבעה תוך 10 דקות. זה הסלים את החשש מצוללות בארצות הברית וגרם לתקרית דיפלומטית שהביאה להשעיית טירפוד ספינות שאינן צבאיות ללא הודעה מוקדמת. <ref></ref>

עם סיום המלחמה בנובמבר 1918 נכנעה הצוללת לכוחות מדינות ההסכמה, ובמהלך 1922 היא נגרטה.

== הערות שוליים ==

קטגוריה:צוללות גרמניות במלחמת העולם הראשונה